**Molėtų rajono savivaldybės taryba**

**SPRENDIMAS**

**DĖL savivaldybės turto perdavimo molėtų rajono savivaldybės administracijai**

2020 m. birželio 25 d. Nr. B1-185

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 20 punktu, atsižvelgdama į Molėtų kultūros centro direktoriaus 2020 m. birželio 9 d. įsakymą Nr. TV-6 „Dėl savivaldybės turto pripažinimo nereikalingu Molėtų kultūros centro veiklai“ ir 2020 m. birželio 17 d. įsakymą Nr. TV-8 „Dėl savivaldybės turto pripažinimo nereikalingu Molėtų kultūros centro veiklai“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti Molėtų rajono savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą ir veiklai nenaudojamą turtą:
   1. pastatą – kultūros namus (registro Nr. 90/48189; unikalus Nr. 6299-3001-9012; plane pažymėtas 1C1m; pastatytas 1938 m.; bendras plotas 199,89 kv. m) ir pastatą – sandėlį (registro Nr. 90/48189; unikalus Nr. 6299-3001-9026; plane pažymėtas 1I1p; pastatytas 1960 m.), esančius Molėtų r. sav., Videniškių sen., Videniškių k., Šilelio g. 1. Pastatų bendra įsigijimo vertė 10967,62 Eur, likutinė vertė 2020 m. birželio 1 d. 0,00 Eur.
   2. trumpalaikį turtą:

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Kiekis | Kaina,  Eur | Suma, Eur |
| 1 | 2 | 3 | 4 | 5 |
| 1.2.1. | Kėdės sujungtos, pristatomos | 20 vnt. | 46,485 | 929,71 |
| 1.2.2. | Pakabinamos pakabos (sujungtos į 1 komplektą) | 20 vnt. | 0,869 | 17,38 |
| 1.2.3. | Elektrinis radiatorius 1500w | 2 vnt. | 45,399 | 90,80 |
| 1 | 2 | 3 | 4 | 5 |
| 1.2.4. | Elektrinis radiatorius 1500w | 2 vnt. | 49,25 | 98,50 |
| 1.2.5. | Ritininės žaliuzės | 4,5 m2 | 23,662 | 106,48 |
| 1.2.6. | Vandens šildytuvas | 1 vnt. | 80,00 | 80,00 |
| 1.2.7. | Užuolaida dieninė (400 x 240 cm) | 1 vnt. | 47,00 | 47,00 |
| 1.2.8. | Iš viso |  |  | 1 369,87 |

2. Įgalioti Molėtų kultūros centro direktorę Ingą Narušienę pasirašyti 1 punkte nurodyto turto perdavimo - priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika